विश्लेषक तथा सभासद् श्याम श्रेष्ठ संविधानको मस्यौदामा युगान्तकारी मह140वका सकारात्मक कुराहरू परेको बताउँछन्। उनी भन्छन्, “गणतन्त्र, धर्मनिरपेक्षता, संघीयता संस्थागत हुनु चानचुने कुरा होइन।” आलोचनाका प्रशस्त विषय हुँदाहुँदै पनि समाजवादी संविधानमा हुनैपर्ने ज्येष्ठ नागरिक, बालबालिका, महिला सम्बन्धी कतिपय हक ऐतिहासिक भएको उनको बुझाइ छ। अघिल्लो संविधानसभामा सहमति भइसकेको समानुपातिक भन्ने शब्द काटिए पनि समावेशिता कायम रहनुलाई पनि यतिवेला सकारात्मक मान्नुपर्ने धारणा राख्ने उनी सम्पत्तिको कर र संविधान संशोधन सम्बन्धी प्रावधान पनि नराम्रो नभएको तर्क गर्छन्।
